Source: https://www.ravimiamet.ee/print/narkootikumide-lahteained?group=6
Timestamp: 2020-06-03 19:55:05+00:00

Document:
Esileht > Järelevalve ja kokkuvõtted > Narkootikumide lähteained
Narkootikumide lähteained [1]
Käitlemisnõuded sõltuvad sellest, millise kategooria lähteaineid ning millisel eesmärgil käideldakse. Kui lähteaine on näiteks ka ravimi toimeaine kehtivad lisaks ravimite [2] käitlemise nõuded. Peamised lähteainete käitlemise liigid on järgmised:
Tegevusluba ja registreerimine. Lähteaineid käitlevad ettevõtted on kohustatud sõltuvalt käideldavast lähteainest ning käitlemise liigist ja ulatusest taotlema lähteainete käitlemise tegevusloa või end registreerima. Vaata siit [4], millal on ettevõttel tegevusloa taotlemise või registreerimise kohustus.
Lähteainete käitlemise tegevusloa taotlus [5]
Lähteainete käitlemise registreerimise taotlus [6]
Impordiluba ja ekspordiluba. Lähteaineid käitlevad ettevõtted on kohustatud sõltuvalt käideldavast lähteainest ning käitlemise liigist ja ulatusest taotlema lähteainete impordi- või ekspordiloa. Vaata siit [7], millal on ettevõttel impordi- või ekspordiloa taotlemise kohustus. Impordi- ja ekspordiloa taotlused:
Lähteainete impordiloa taotlus [8]
Lähteainete ekspordiloa taotlus [9]
NB! Tegevusloa ning impordi- ja ekspordiloa taotlemisele on ette nähtud riigilõivud [10].
Vastutava isiku määramine. 1. ja 2. kategooria lähteainete turuleviimisel ning enne lähteainete käitlemise tegevusloa/registreerimise taotlemist peab ettevõte määrama lähteainetega kauplemise eest vastutava töötaja [11].
Dokumenteerimine. Kõik tehingud, mis lõpevad 1. ja 2. kategooriasse kuuluvate lähteainete turuleviimisega, peavad olema dokumenteeritud [12].
Kliendideklaratsioon. Iga registreeritud ettevõtja, kes tarnib kliendile 1. või 2. kategooriasse kuuluvat lähteainet, peab saama kliendilt deklaratsiooni [13], milles on näidatud lähteaine kasutusotstarve.
Aruandlus. 1. ja 2. kategooria lähteainete käitlemise kohta tuleb iga aasta 15. veebruariks esitada aastaaruanne [14]. Palume aruanne esitada elektrooniliselt ning digitaalselt allkirjastatuna e-posti aadressile info@ravimiamet.ee [15].
Narkootiliste ja psühhotroopsete ainete ning nende lähteainete seadus [16] (mõiste § 2 punkt 2, muus osas § 2, § 41, § 6, § 7, § 9)
Narkootikumide lähteaineid käsitlevate Euroopa Liidu õigusaktidega täidetakse narkootiliste ja psühhotroopsete ainete ebaseadusliku ringluse vastast Ühinenud Rahvaste Organisatsiooni konventsiooni [17], mis võeti vastu 1988. aastal. Kõnealuse konventsiooni artikkel 12 käsitleb narkootikumide lähteaineid.
Euroopa Parlamendi ja nõukogu 11. veebruari 2004. aasta määrus (EÜ) nr 273/2004 [18] narkootikumide lähteainete kohta. Määruses kehtestatakse ühendusesisese kaubanduse järelevalvet reguleerivad põhieeskirjad. Määrust kohaldatakse nii Euroopa Liidus kui ka teistes Euroopa Majanduspiirkonna liikmesriikides (Norra, Liechtenstein ja Island).
Nõukogu 22. detsembri 2004. aasta määrus (EÜ) nr 111/2005 [19], millega kehtestatakse ühenduse ja kolmandate riikide vahelise narkootikumide lähteainetega kauplemise järelevalve eeskirjad. Määruses kehtestatakse väliskaubanduse järelevalvet reguleerivad põhieeskirjad.
Komisjoni delegeeritud määrus (EL) 2015/1011, 24. aprill 2015 [20], millega täiendatakse Euroopa Parlamendi ja nõukogu määrust (EÜ) nr 273/2004 narkootikumide lähteainete kohta ja nõukogu määrust (EÜ) nr 111/2005, millega kehtestatakse liidu ja kolmandate riikide vahelise narkootikumide lähteainetega kauplemise järelevalve eeskirjad, ning millega tunnistatakse kehtetuks komisjoni määrus (EÜ) nr 1277/2005.
Komisjoni rakendusmäärus (EL) 2015/1013, 25. juuni 2015 [21], millega kehtestatakse eeskirjad seoses Euroopa Parlamendi ja nõukogu määrusega (EÜ) nr 273/2004 narkootikumide lähteainete kohta ning nõukogu määrusega (EÜ) nr 111/2005, millega kehtestatakse liidu ja kolmandate riikide vahelise narkootikumide lähteainetega kauplemise järelevalve eeskirjad.
Lehekülg: https://www.ravimiamet.ee/narkootikumide-lahteained?group=6
[1] https://www.ravimiamet.ee/narkootikumide-lahteained
[2] https://www.ravimiamet.ee/tegevusload-ravimite-kaitlemiseks-ja-vahendamiseks
[3] https://www.ravimiamet.ee/sites/default/files/lahteainete_kaitlemisega_seonduvad_kohustused.pdf
[4] https://www.ravimiamet.ee/sites/default/files/tegevusluba-registreerimine_11.07.18.pdf
[5] https://www.ravimiamet.ee/sites/default/files/lahteainete_tegevusloa_taotlus.docx
[6] https://www.ravimiamet.ee/sites/default/files/lahteainete_registreerimistaotlus_0.docx
[7] https://www.ravimiamet.ee/sites/default/files/lahteainete_import-eksport_12.02.2019.pdf
[8] https://www.ravimiamet.ee/sites/default/files/lahteainete_impordiloa_taotlus_0.docx
[9] https://www.ravimiamet.ee/sites/default/files/lahteainete_ekspordiloa_taotlus_0.docx
[10] https://www.ravimiamet.ee/riigiloivud
[11] https://www.ravimiamet.ee/sites/default/files/vastutav_isik.pdf
[12] https://www.ravimiamet.ee/sites/default/files/dokumenteerimine.pdf
[13] https://www.ravimiamet.ee/sites/default/files/kliendideklaratsioon.pdf
[14] https://www.ravimiamet.ee/lahteainete-kaitlemise-aastaaruanne
[15] mailto:info@ravimiamet.ee
[16] http://ravimiamet.ee/rt-narkootiliste-ja-psyhhotroopsete-ainete-seadus
[17] https://www.riigiteataja.ee/akt/78195
[18] https://eur-lex.europa.eu/legal-content/ET/TXT/?qid=1554794825589&amp;uri=CELEX:32004R0273
[19] https://eur-lex.europa.eu/legal-content/ET/TXT/?uri=CELEX:32005R0111
[20] http://eur-lex.europa.eu/legal-content/ET/TXT/?uri=uriserv:OJ.L_.2015.162.01.0012.01.EST
[21] http://eur-lex.europa.eu/legal-content/ET/TXT/?uri=uriserv:OJ.L_.2015.162.01.0033.01.EST

References: § 2
 § 2
 § 41
 § 6
 § 7
 § 9